
Cristos Isus ne-a dat curajul să ne apropiem cu încredere 
de Dumnezeu, prin credinţa în el (cf. Ef 3,12) 


Actualul Sfânt Părinte Benedict al XVI-lea citează în cartea sa „Isus din 
Nazaret” un fragment din Vladimir Soloviov: „Dacă Anticristul ar scrie o 
carte, titlul ei ar fi: «Drumul drept spre pacea şi binele lumii»”!. În acest 
sens, în anul 1945, când a început era comunistă în Ungaria, a fost doar un 
schimb de gardă între două proiecte anticriste. În acea lovitură istorică a 
sorții, situația Ungariei era tragică. 

Programul naziștilor a dat faliment, după un război, după un genocid 
împotriva evreilor, după un război dus şi împotriva Bisericii. Biserica din 
Ungaria are martiri şi în această perioadă: de exemplu, o călugăriță recent 
beatificată, Sára Salkahâzi, care a apărat un grup de evrei şi din această 
cauză a fost ucisă de către naziştii maghiari; dar şi cardinalul Mindszenty 
a fost arestat de către nazişti în perioada în care era episcop de Veszprem. 

Schimbarea care a intervenit o dată cu invazia sovietică a adus cu sine 
noi suferințe. Cardinalul Serédi le-a interzis parohilor să fugă din fața tru- 
pelor sovietice pentru a rămâne alături de credincioşi. Trebuie să spun cu 
mândrie că parohii maghiari au avut cu adevărat tăria de a rămâne în paro- 
hiile lor, chiar şi cu prețul martiriului. Numeroşi preoţi martiri au trăit în 
actuala Serbie, unde partizanii sârbi au comis un genocid împotriva mino- 
rității germane şi maghiare. Totuşi, cel mai vestit martir maghiar din epocă 
a fost episcopul de Gy6r Vilmos Apor, care, neînarmat, a luat apărarea 
unui grup de femei maltratate de către soldaţii sovietici şi a reuşit să le 
salveze cu prețul propriei vieţi. 

După toate aceste întâmplări a început perioada comunistă, care poate 
fi împărțită în câteva decenii, fiecare cu specificul ei. 

În anii '40, comuniştii au promovat un program stalinist foarte violent, 
dar au întâlnit o rezistență civilă şi bisericească bine organizată. Violenţa 
statală din acea perioadă a fost foarte crudă, ajungându-se până la sacrifi- 
carea grupurilor etnice specifice. Minoritatea germană a fost alungată în 


1 Joseph RATZINGER, Jesus von Nazareth — Von der Taufe im Jordan bis zur Verklärung; 
trad. maghiară, A Názáreti Jézus, Budapesta 2007, 51. 

Germania, în casele germanilor stabilindu-se maghiarii care, la rândul lor, 
au fost alungaţi din Cehoslovacia şi Iugoslavia. Tot mai mult se extindea 
naționalizarea bunurilor. 

Forța rezistenței a fost consolidată de alegerile din anul 1945. Aceste 
alegeri au fost în mod fundamental libere, însă a existat un moment tipic 
când, în anul 1947, prim-ministrul Ferenc Nagy a fost constrâns de către 
comunişti să demisioneze şi să rămână în Elveţia. Nu s-a mai întors nici- 
odată în Ungaria. 

Situaţia din Biserică era asemănătoare: ea a pierdut mult ca urmare a 
reformei agrare şi a naţionalizării bunurilor, chiar şi bisericeşti. A pierdut 
şi sistemul şcolar, deşi au rămas instituţii care puteau funcționa în condi- 
tiile unei libertăţi reduse, cum ar fi congregaţiile călugăreşti şi instituţiile 
de formare a clerului. 

In anii '50 comuniştii au înfrânt violent orice rezistență publică. Actul 
exemplar al acestui nou curs a fost arestarea cardinalului Mindszenty în 
decembrie 1948. Se poate spune că aceasta a fost „epoca clasică” a stalinis- 
mului maghiar. In primii ani a fost prezentă şi lupta internă, tipică stali- 
nismului, dintre aceleaşi grupări de comunişti: de exemplu, în anii '50 a 
fost arestat Jânos Kâdâr, care, după revoluţia din acei ani, ar fi devenit 
prim-secretar al Partidului Comunist. După această revoluţie, victimele 
violenței comuniste au fost doar anticomuniştii, mai întâi cei care s-au revol- 
tat, apoi şi reprezentanții rezistenței civile şi bisericeşti. 

Până la acest punct, istoria Ungariei nu se deosebeşte cu mult de cea a 
restului Europei de Est. Insă succesiv, între anii '60 şi '80, Ungaria a cunos- 
cut o cale a sa specială. Jurnaliştii spuneau că în acea perioadă Ungaria a 
devenit baraca cea mai veselă a comunismului. Se poate spune, într-adevăr, 
că în Ungaria a început o perioadă lentă de atenuare a violenţei comuniste, 
care nu a mai încetat până la căderea Zidului Berlinului. 

Voi prezenta acum - să spunem - „ultimele date” ale violenței împotriva 
Bisericii: ultimul proces cu condamnarea oamenilor Bisericii are loc în 
anul 1961. Cei acuzaţi au primit 4-5 ani de închisoare, şi nu condamnarea 
pe viață sau la moarte? ca mai înainte. Ultimul caz de interogare poliție- 
nească cu tortură folosită împotriva oamenilor Bisericii a avut loc în anul 
1971. Ultimul preot arestat din motive politice, Mons. Odân Lénárd, a fost 
eliberat în 1978. 

In acei ani Biserica nu dispunea de nimic, doar de parohii şi de unele 
edificii ale conducerii bisericeşti. Ordinele bisericeşti fuseseră practic eli- 
minate, chiar dacă, în baza unui compromis dintre stat şi Biserică, unele 
congregaţii aveau dreptul la o existență limitată. 


2 Mezey ANDRÁS, „Ciszterek az 1961-es üldözési hullám idején - egy persorozat es 
előzményei”, discurs la conferința A Ciszterci Rend Magyarországon és Közép-Európában, 
PPKE-BTK, Piliscsaba, 2005, noiembrie 7, 8. 

Trebuie luat în considerare acest context atunci când vorbim despre 
rezistența bisericească împotriva comunismului. 


„Ilappnoia” — curajul de a ne apropia 


„Ilappnoia” — aceasta este denumirea biblică a virtuţii care era necesară 
în anii '40. Libertatea, curajul de a te exprima, curajul de a spune adevă- 
rul. Cardinalul Mindszenty a fost omul nappnoia-ei. Putem spune chiar că 
a fost un profet modern. Poate un profet nu vede altfel decât contempora- 
nii săi, însă el are credința şi curajul de a vedea. În anii '40, poporul Unga- 
riei nu a dorit să vadă. A dorit să uite războiul, să înceapă o viață nouă, 
chiar şi cu mijloacele oferite de către comunişti, cum ar fi, de exemplu, 
noile posesiuni funciare. Politicienii civili necomunişti au voit să creadă că 
comuniştii sunt în esență democrați şi că e posibil să se ajungă la un com- 
promis cu ei. Chiar dacă existau probleme, chiar dacă oamenii evident nevi- 
novaţi dispăreau în închisori, acestea nu erau decât probleme trecătoare... 

Cardinalul Mindszenty a pronunţat un „nu” categoric. El ştia care era 
scopul comuniştilor şi a avut nappnoia de a o spune. A spus-o prin predică, 
prin scrisori pastorale şi prin unele manifestații catolice. Anul 1947-1948 
a fost proclamat Anul Mariei. Scrie el: 


Am încurajat clerul să organizeze pelerinaje la sanctuarele mariane. Apelul 
meu a avut un ecou larg. Pe 19 august 1947, „Magyar Kurir” a comunicat că pe 
15 august circa un milion şi jumătate de credincioşi s-au îndreptat în pelerinaj 
spre sanctuarele mariane; pe 8 septembrie, în sărbătoarea naşterii Mariei, în 
acele locuri s-au adunat 1.668.000 de credincioşi, fiind distribuite 1.112.000 
împărtăşanii?. 
Pe de o parte, Biserica, pur şi simplu, trăia. Pe de altă parte, acesta era 
un semn că comuniştii sunt necinstiți, poporul ştiind de unde vine adevărul. 
A trăi fără frică, aceasta era virtutea care putea veni doar de la credință. 


„Ilenoi0noic” — cu încredere deplină 


Un personaj tipic al rezistenţei anticomuniste în anii '50 a fost noul feri- 
cit al Bisericii din Ungaria, episcopul auxiliar de Esztergom Zoltân 
Meszlenyi. După arestarea cardinalului Mindszenty, Biserica a pierdut 
aproape toate forurile publice. Au rămas doar catedrele bisericilor. Nu se 
poate spune cu siguranță că Zoltán Meszlenyi nu a fost acest for cu o mare 
nappnoia: în 1950, în bazilica din Esztergom, el predica astfel: 


Civilizaţia umană şi-a pierdut busola, a creat o ordine fără Dumnezeu şi împo- 
triva lui Dumnezeu, iar noi suntem chemaţi azi să ajutăm lumea să-şi regăsească 


3 József MINDSZENTY, Emlékiratok; trad. italiană, Memoire, Milano, 19755, 149. 

busola, ordinea stabilită de către Dumnezeul cel veşnic. Această sarcină stâr- 
neşte valuri pe vasta mare a vieţii şi face să crească nesiguranța şi pericolele 
pentru viața noastră personală. Insă trebuie să aveţi încredere, frați şi surori, 
trebuie să vă gândiţi la Cristos care vine în întâmpinarea voastră pe valurile 
acestei mărit. 


Aceste cuvinte din 1950 sunt emoționante. Cu toate acestea, Zoltán 
Meszlenyi nu a fost atât de renumit precum cardinalul său. Nu a putut să 
mai aibă niciodată ecou în inimile a mai mult de un milion de oameni. Sar- 
cina sa a fost să rămână fidel în lucrurile mici. 


În 1950, împotriva voinţei guvernanţilor, canonicii catedralei din Esztergom- 
Budapesta l-au ales pe Mons. Meszlenyi în funcţia de vicar capitular, recunos- 
cându-i corectitudinea şi tăria. Mons. Meszl6nyi, conştient de riscuri, a accep- 
tat numirea cu promptitudine şi disponibilitate. Represiunea regimului nu s-a 
lăsat aşteptată. La zece zile după, episcopul a fost arestat şi, fără nici un proces, 
a fost internat în închisoarea din Recsk, fiind apoi deportat în lagărul de con- 
centrare de la Kistaresa, lângă Budapesta, în izolare. Au început astfel opt luni 
de arest crud, caracterizat de lipsa de hrană şi căldură, înăsprit de munca for- 
țată şi de violenţe şi torturi de nedescris, ai căror maeştri sunt opresorii din 
toate timpurile. În faţa dilemei fidelitate-trădare, noul fericit a confirmat cu 
tărie fidelitatea sa faţă de evanghelie, trăind perversitatea evenimentelor încre- 
zător în îndurarea şi providenţa divină. Pe toate le-a suportat cu iubire. A murit 
sfâşiat de lipsuri pe 4 martie 1958. Închisoarea dezumanizantă l-a ucis literal- 
mente. Cauza martiriului său a fost odium fidei, ura călăilor față de Isus, de 
evanghelie, de Biserică. E un mister al răului care naşte ură, lăsând o urmă a 
morţii, a distrugerii şi a durerii nespuse?. 


Astăzi, când reflectăm asupra acestei istorii, ne putem întrebarea: merită 
să accepţi o asemenea numire doar pentru zece zile? După aceste zece zile, 
comuniştii l-au putut numi ca vicar general pe un om de-al lor, Miklós Berestâczy. 
Atunci? Asemenea lui au existat milioane de oameni al căror destin doar 
Dumnezeu îl cunoaşte, „nenoidnoic” — încredere deplină. Conform Scrisorii 
către Efeseni, acesta este fundamentul nappnoia-ei, şi dacă nu rămân foruri 
umane ale nappnoia-ei, rămâne deplina încredere în Dumnezeu. 


„Ilioue” — pentru credinţa în el 


In deceniile „destinderii” maghiare, au apărut noi tentaţii. Pe de o parte, 
oamenii Bisericii puteau face carieră colaborând cu comuniştii. Regimul a 


4 Alázatos szogălat. Dr. Meszlenzi Zoltán Lajos szentbeszedei, Budapesta 2007, 334. 
Traducerea italiană îmi aparține. 

5 La riflessione del'arcivescovo Angelo Amato, prefetto della Congregazione delle Cause 
dei Santi, rapresentante del Papa nella beatificazione di Zoltân Meszlenzi in Esztergom, 
Radio Vaticana, 30.10.2009, interviu realizat de Roberto Pietromarini. 

promovat aşa-numita mişcare sacerdotală pentru pace, Mişcarea „Opus 
Pacis”. 

Preoții care luau parte la această mişcare au trebuit să-i uite şi să-i renege 
pe martirii Bisericii, au trebuit să rămână practic inactivi în pastorație, 
dar anume pentru aceasta au primit cele mai bune funcţii în Biserică: paro- 
hii bogate, funcţii în conducerea diecezelor, mulți dintre ei devenind epis- 
copi. Motivaţiile au fost diverse. Exista o puternică presiune din partea 
regimului de a participa la această mişcare. Unii au făcut-o doar într-un 
mod absolut formal, după ani de închisoare, alții tocmai din carierism, însă 
rezultatul a fost faptul că această mişcare a divizat Biserica. 

Pe de altă parte, credincioşii catolici s-au scandalizat. Mulţi au perceput 
că Biserica însăşi le-a trădat credința. Aceştia erau anii aşa-numitului 
„Ostpolitik”, ai noii direcții a Vaticanului pentru a căuta un modus vivendi 
cu comuniştii. 

Unii au început să caute valorile cu adevărat creştine în opoziție față de 
Biserica oficială. Mişcarea catolică condusă de Mons. Bulânyi le-a găsit în 
„nonviolență”. Mons. Bulányi este cu adevărat un mărturisitor al credinţei, 
petrecând mai mult de 15 ani în închisoare, în ultimii ani reconciliindu-se 
cu Biserica. Cu toate acestea, criticii, chiar din rândurile credincioşilor cato- 
lici, aveau impresia, atunci când luau contact cu această mişcare, că pen- 
tru ea teoria nonviolenței a devenit mai importantă decât însuşi Cristos. 

În anii destinderii au apărut pentru Biserică multe ispite de a se înde- 
părta de Cristos. În acest context, aş dori să prezint un exemplu de viață 
preoțească, poate chiar episcopală — faptul nu este sigur —, care caracteri- 
zează credința în Cristos şi căutarea unității într-o Biserică supusă multor 
ispite. 

Mons. József Redei a fost un simplu paroh într-un mic sat al Diecezei de 
Esztergom, Sârisâp. Mulţi susţin că a primit consacrarea episcopală în Ceho- 
slovacia în anii '50, când nu exista siguranţa că Biserica va putea să continue 
să existe în mod legal. Se poate întâmpla ca aceasta să fie o simplă legendă, 
întrucât el nu a arătat niciodată că ar fi episcop, însă această „legendă” 
explică veneraţia de care se bucură şi astăzi la Sârisâp. El nu a dorit să facă 
niciodată carieră prin trădarea Bisericii. A rămas la Sârisâp timp de 40 de 
ani, adunându-i în fiecare miercuri pe preoţii din împrejurimi şi organi- 
zând o mişcare cu adevărat fidelă Bisericii, „Unio cleri”. Figura sa este şi 
astăzi un exemplu luminos de credință în Cristos pentru credincioşi şi preoți. 

Aş dori să-mi închei prezentarea cu o anecdotă ce se referă la el. 
Odată a dorit să planteze arbori în parohia sa. Unii tineri din sat, probabil 


6 Beke MARair, „Redei Jozsef”, în Az Esztergomi (Esztergom-Budapest) Főegyházmegye 
papsága 1892-2006, Budapesta 2008, 622-623. 

comunişti, i-au rupt puieţii. A plantat alții. Şi aceştia au fost distruşi. Când 
i-a plantat a treia oară, credincioşii l-au întrebat de ce face aceasta, de vreme 
ce ştie că vor fi smulşi din nou. Mons. Redei le-a răspuns: „Nu putem să 
obosim în a planta. Ei trebuie să obosească în a distruge”. Astăzi în paro- 
hia sa sunt arbori foarte înalți. 


Traducere 
Petru Ciobanu 


